b'\n_START_ARTICLE_\nCallambulyx tatarinovii\n_START_SECTION_\nUtseende\n_START_PARAGRAPH_\nEn middelsstor (vingespenn 57 \xe2\x80\x93 82 mm), olivengr\xc3\xb8nn svermer, det finnes ogs\xc3\xa5 en brun fargevariant. Den ligner p\xc3\xa5 Smerinthus kindermanni. Brystet har en timeglassformet, m\xc3\xb8rkebrun tegning. Forvingen har et trekantet, m\xc3\xb8rkere tverrb\xc3\xa5nd n\xc3\xa6r midten og en trekantet, m\xc3\xb8rkere flekk ved vingespissen. Bakvingene er brunrosa med to m\xc3\xb8rkere streker ved bakhj\xc3\xb8rnet. Larven er gr\xc3\xb8nn med tallrike sm\xc3\xa5, hvite vorter. Den har tydelige, lyse skr\xc3\xa5striper p\xc3\xa5 annethvert kroppsledd og en smal, gulhvit ryggstripe. Hodekapselen er tilspisset i toppen, og hornet p\xc3\xa5 bakkroppen er kraftig og r\xc3\xb8dlig.\n_START_SECTION_\nLevevis\n_START_PARAGRAPH_\nSom hos andre Smerinthinae tar ikke de voksne svermerne n\xc3\xa6ring til seg. Larvene lever p\xc3\xa5 ulike l\xc3\xb8vtr\xc3\xa6r, hyppigst p\xc3\xa5 alm (Ulmus spp.).'